Wikipedia guide for beginners
Yerbol Sariyev

© Yerbol Sariyev, 2025

ISBN 978-5-0065-7835-7

Создано в интеллектуальной издательской системе Ridero

Құрметті оқырман!

Білім – ұлттың баға жетпес қазынасы. Ал оны жинақтап, жүйелеп, көпшілікке қолжетімді ету – баршамыздың ортақ міндетіміз. Осы мақсатта Қазақша Уикипедия пайда болып, бүгінде мыңдаған мақаладан тұратын үлкен энциклопедияға айналды. Бірақ білім шексіз, ал оны толықтырып, дамыту үнемі үздіксіз еңбекті қажет етеді.

Бұл кітап – сіздің Уикипедиядағы алғашқы қадамдарыңызға бағыт-бағдар беретін құрал. Уикипедия – тек энциклопедия ғана емес, сонымен қатар еріктілердің ортақ еңбегінің нәтижесі, ашық білім алаңы. Мұнда әр адам өз білімімен бөлісіп, жаңа мақалалар жазып, бар ақпаратты толықтырып, тіл мен ғылымды дамытуға үлес қоса алады.

Қазақша Уикипедияны дамыту – қазақ тіліндегі сапалы әрі сенімді ақпараттың қолжетімді болуына жол ашады. Біздің тарихымызды, мәдениетімізді, әдебиетімізді, ғылымымызды ғаламдық деңгейде танытуға мүмкіндік береді. Сондықтан әрбіріңізді осы игі іске атсалысып, өз біліміңізбен бөлісуге шақырамыз.

Білім – бөліскен сайын көбейетін байлық. Келіңіз, бірге жазайық, бірге үйренейік, бірге дамытайық!

Ізгі ниетпен,
Сариев Ербол

Қазақша уикипедияда мақала жазу, өңдеу және қауымдастықпен толыққанды жұмыс істеу үшін тіркелу өте маңызды. тіркелу арқылы сіз өз үлесіңізді сақтап, өңдеулеріңізді бақылап, басқа қатысушылармен байланыс орната аласыз

Тіркелу қадамдары:

– Уикипедия сайтына кіріңіз.

– Жоғарғы оң жақ бұрыштағы «Тіркелу» (Регистрация) батырмасын басыңыз.

– Қолданушы атын таңдаңыз.

– Латын әріптерімен немесе қазақша атау таңдауға болады.

– Қолданушы аты қысқа әрі есте қаларлық болғаны дұрыс.

– Құпиясөз (пароль) орнатыңыз. Қауіпсіздік үшін күрделі құпиясөз қолданыңыз.

– Құпиясөзді ұмытпас үшін қауіпсіз жерге сақтап қойыңыз.

– Электрондық поштаңызды енгізіңіз (міндетті емес, бірақ ұсынылады). Егер құпиясөзіңізді ұмытып қалсаңыз, поштаны енгізу оны қалпына келтіруге көмектеседі.

– Тіркелуді аяқтап, Уикипедияда жұмыс істеуді бастаңыз!

Тіркелудің артықшылықтары:
*  Барлық өңдеулеріңіз жеке статистика ретінде сақталады.
*  Басқа қатысушылармен пікір алмаса аласыз.
*  Бетбелгілер жасау және мақалалар тізімін бақылау мүмкіндігі.
*  Уикипедия қауымдастығына толыққанды мүше боласыз.

Қазақша Уикипедияда өз үлесіңізді қосып, білімді дамытуға атсалысыңыз!

Маңызды!

Өз қолданушы есіміңіздің өзге қолданушыларға түсінікті, балағат сөздерсіз және мүмкіндігінше сіздің аты-жөніңізді қамтығанына көз жеткізіңіз.

ҚАЗАҚША УИКИПЕДИЯНЫҢ БАСТЫ БЕТІ ҚОЛДАНУШЫЛАРҒА ЫҢҒАЙЛЫ БОЛУ ҮШІН ЖҮЙЕЛЕНГЕН ҚҰРЫЛЫМҒА ИЕ. ОЛ БІРНЕШЕ НЕГІЗГІ БӨЛІМДЕРДЕН ТҰРАДЫ

Жоғарғы мәзір (Навигация панелі)

* Іздеу жолағы – Басты беттің жоғарғы оң жақ бөлігінде орналасқан. Мұнда кез келген тақырыпты енгізіп, қажетті мақаланы табуға болады.

* Басты бет – Уикипедияның басты бетіне жылдам оралу үшін қолданылады.

* Қауым портал – Жаңа қатысушыларға арналған ақпарат, Уикипедия ережелері мен нұсқаулықтары.

* Талқылау – Қатысушылар мақалалар бойынша пікір алмаса алатын бөлім.

* Оқу, Өңдеу, Көзіңді қарау – Әр мақаланы оқу, өңдеу немесе бет тарихын қарау мүмкіндігі.

Сол жақ мәзір (Бүйірлік панель)

Мазмұн бөлімі – Мұнда «Жаңа мақалалар», «Кездейсоқ мақала» және «Таңдаулы мақалалар» сілтемелері бар.

Қауымдастық бөлімі – Қатысушыларға арналған көмекші беттер: ережелер, пікірталас беттері, статистика.

Құралдар бөлімі – Бұл бөлімде «Арнайы беттер», «Беттің сілтемелері», «Басып шығару нұсқасы» сияқты пайдалы құралдар бар.

Тақырыпты таңдау

* Ережеге сай болуы – Уикипедияда маңызды әрі сенімді дереккөздермен расталған тақырыптар ғана жазылады.

* Қайталау болмауы – Ұсынылған тақырып бойынша мақала бар-жоғын тексеру үшін іздеу жолағын пайдаланыңыз.

Маңызды!

Уикипедияда бүгінгі күні бар мақалаларды қайта жазуға тыйым салынған. Ол екі бірдей мақалалардың пайда болуының алдын алу мақсатында жасалған амал.

Егер Уикипедияда сіздің жазуға ниеттелген мақала бойынша ұқсайтын мақала болған жағдайда, сол мақаланың ішіне тақырыпша ретінде енгізу қажет. Мысалы, «Абай Құнанбайұлы» және «Абай Құнанбайұлы өмірбаяны» мақалалары бөлек мақала ретінде Уикипедияға енгізіле алмайды. Қазіргі уақытта бар «Абай Құнанбайұлы» мақаласын негізге ала отырып, сіздің жазғыңыз келген «Абай Құнанбайұлы өмірбаяны» бөлімі сол мақалаға өңдеу, яғни тақырып (ша) ретінде енгізілуі тиіс екенін ұмытпаңыз.

Конец ознакомительного фрагмента.

Текст предоставлен ООО «Литрес».

Прочитайте эту книгу целиком, купив полную легальную версию на Литрес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.